13 bólkar luttaka í stuttfilmskappingini 27. apríl 2010 Aftur í ár skipar Tórshavnar kommuna í samstarvi við Klippfisk fyri stuttfilmskapping fyri framhaldsdeildina og eldri. Undirtøkan fyri kappingini hevur verið góð. Íalt 13 bólkar við einum samlaðum luttakaratali uppá 53 eru teknaðir til kappingina. Hósdagin 22. apríl vórðu filmsuppgávurnar handaðar bólkunum, og tá fingu bólkarnir eisini at vita, nær teir hava atgongd til myndatól og klipping í klippfisk. Í gjár, mánadagin 26. apríl, varð kappingin sett í verk, við at fyrstu bólkarnir fingu myndatól. Kappingin kemur at koyra komandi tvær vikurnar og í hesum tíðarskeiðnum vera ymisku bólkarnir ivaleyst at síggja filmandi í Havnargøtum. Filmarnir verða sýndir í sjónvarpinum í Umhvørvisvikuni. Vinnandi bólkurin verður kosin á Grønu konsertini í Tórsgøtu fríggjadagin 14. mai. Vinningurin er ein bólkaveitsla við bowling og mati a la carte.